Nach em Abel Tasman Nationalpark simmer denn am Samschtig quer übere richtig Oschte gstoche, zum d'Fähre richtig Nordinsle zneh. Es hät grägnet was hät abemöge und mir händ gluegt das mer vorwärts chömed. Ca. 80km vor em  Fährehafe hämer denn welle e Abchürzig neh, leider hät d'Strass denn bitzli meh Schlänker gmacht als mer ghofft händ - es sind denn zwar nume halb soviel Kilometer, aber defür au nume halb so schnälli gsii. DStrass defür iidrücklich (am schlimschte Zwäg bis det herä, oft isch die halb Strass scho 20-30cm wiiter unde und abgsperrt gsii, so dass mer uf de andere Spur hät müese fahre).